# VIZSGAFELADAT

Feladatodként a Trónok harca karaktereit, illetve a karakterek adatait kell egy adatbázisban tárolnod. Így bármikor rákereshetsz kedvenc hősöd képére, házára, rövid történetére.

Az adatbázis a 3. évad elejéig tartja nyílván az adatokat, szóval nincs spoiler veszély, hacsak nem még kimaradt az életedből a sorozat.

A karakterek adatait egy weboldalon is meg kell jeleníteni, ehhez különböző funkciókra is szükség lesz.

Minden file, amire szükséged ebben a mappában található. Ez a mappa lesz amiben dolgozni fogsz.

## Git

Első lépésként hozz létre egy lokális repot a kiinduló mappádban.

Ezután hozz létre egy GitHub repot az alábbi néven: Vezetekneved-Keresztneved-BasicExam

Ebbe a remote repoba pushold mindig a változtatásokat. A végén a repo tartalma lesz értékelve.

## SQL

A kapott sql adatokat importáld egy adatbázistáblába, majd exportáld ki JSON formátumba. Ezt mentsd el a VIZSGA mappán belül a json mappába.

## Frontend feladatok

1. Hozz létre egy EGYEDI elrendezésű html oldalt, css-el formázva, ahova majd a karakterek adatait kiíratod!
2. Az oldal alján legyen egy keresősáv.
3. A karakterek filmjelenetből kimásolt képe (a négyzetes), a karakter neve, a házának ikonja és a története, valamint a neve legyen megjelenítve ESZTÉTIKUSAN megjelenítve!

Soronként 4 adatod legyen!

Csak azok a karakterek legyenek megjelenítve, akik valamelyik házhoz, vagy valamilyen szervezethez tartoznak.

1. A karakterek megjelenítése ház szerint rendezve, azon belül név szerint rendezve történjen!
2. Amennyiben egy karakter neve fölé viszem a kurzort, a neve mellett megjelenik a karakter profilképe. (a kerek)
3. Amennyiben a keresőmezőbe beírok egy nevet, vagy névrészletet (kis-és nagybetű különbség nem számít), akkor az adott nevű karakterről jeleníti meg az adatokat az oldal tetején.  
   Amennyiben nincs ilyen név, kiírja: „Character not found”.

Amennyiben több ilyen is lenne, az első találattal tér vissza.

Plusz:

1. Lehetőleg formázott div-eket használj, ne táblázatot!
2. Font awesome vagy egyéb ikonok használata a keresőmezőnél!
3. Használj saját betűkészletet a szövegek megjelenítéséhez.
4. A karakterek képei/nevének szövege legyen valamilyen effekttel ellátva amikor fölé viszem a kurzort.
5. A karakterek képei/nevének szövege legyen valamilyen effekttel ellátva amikor az adott karakter van kiválasztva!
6. Legyen responsive a megjelenés!